Jacobu 'n 'trotse ma' – 'baba' lyk na Hennie | Netwerk24
'Verlore stryd' teen zama-zamas oor beweerde korrupsie
Bewerings van mensehandel, korrupsie en probleme met tolke lei glo daartoe dat die polisie en die mynveiligheidsmag in Welkom 'n verlore stryd teen onwettige delwers voer.
Inbrekers skiet man dood in huis
'n Jong man van Sasolburg is Woensdagoggend douvoordag in sy ouerhuis doodgeskiet toe hy twee vermeende inbrekers in die huis betrap het.
18 vas oor betogings in Stutterheim
Die gewelddadige betogings in Stutterheim wat reeds die lewe van 'n man geëis het, het Woensdag tot die inhegtenisneming van 18 mense gelei.
Kings leer Fidjiaan Afrikaans praat
Hy is vriendelik. Hy is fris. Hy is selfbewus.
Noordelike Halfrond tuiste vir 65 Bokke
Wat sal 'n Europese klubreeks sonder die Suidelike Halfrond wees?
Dubbele vreugde vir gesogte Morris
'Die passie vir die spel daar is iets ongelooflik.'
SAID: Ons het drooggemaak met kontrakte
Die Suid-Afrikaanse Inkomstediens (SAID) se afdeling vir verkryging het waarskynlik nie die korrekte prosesse gevolg toe Bain & Company en Gartner as konsultante aangestel is nie.
Ramaphosa stel kommissie aan vir ondersoek na OBK
Pres. Cyril Ramaphosa het Woensdag 'n kommissie van ondersoek ingestel oor die beweerde ongerymdhede by die Openbare Beleggingskorporasie (OBK).
Mediese fondse los 20% minder klagtes op
Die meeste klagtes wat die Raad op Mediese Skemas (RMS) verlede jaar opgelos het, was oor voordele wat verkeerd betaal is.
Rhynie: Idiome wat my spreekwoordelik dronkslaan
Sommige Afrikaanse gesegdes laat sy kop draai, skryf Rhynie Greeff.
Wat skuil agter haatspraak teenoor gays in kerkdebat?
Probeer sommige mense die kerk in 'n selfs meer reaksionêre posisie terugplaas, soos toe die sinode in die middel van die gewelddadigste apartheidsdekade gay seksualiteit as 'n gruwel bestempel het? vra Christi van der Westhuizen.
KYK: Die geheim van die seun ingekerker in 'n meisielyf
Landa Mabenge, skrywer van die memoir Becoming Him, het die eerste transgender man in Suid-Afrika geword wat 'n mediese fonds kon oortuig om vir sy geslagsverandering te betaal. Maar eers moes hy uitvind sy geliefde "Ma" is nie regtig sy ma nie, skryf Willemien Brümmer.
Ons gesels met die opera-doyen Angelo Gobbato
In die boek Passion for Opera, wat pas verskyn het, skryf die 75-jarige opera-regisseur en -sanger Angelo Gobbato oor sy lang loopbaan en opera sedert die 1950's in Suid-Afrika. Elretha Britz het 'n paar vrae aan dié doyen gestel.
Foxwood-fees bied program wat gewone mens raak
Die lewens van gewone mense voer die botoon op die vyfde Foxwood-fees wat Donderdag in Johannesburg begin.
KYK: Kom hier rooi baard, ek soek 'n drukkie!
Klein Luke Vincent het soos blits op prins Harry afgepyl, die prins een kyk gegee en sy baard gestreel.
KYK: 6-jarige met Down se sindroom maak debuut op modeweek
Al het dokters vir Shelly Littman gesê haar dogtertjie Roni sal nooit kan loop of praat nie, het dié sesjarige model met Down se sindroom baie mense verkeerd bewys toe sy haar debuut op die kindermodeweek in Londen gemaak het.
National Geographic wys mooiste natuurfoto's
Die Hollander Marsel van Oosten is pas as die Natuurfotograaf van die Jaar aangewys.
Olifant pens en pootjies op die dak!
Hoe gemaak as 'n olifant pens en pootjies op jou dak klim? By die Earth Lodge in die Sabi Sabi-natuurreservaat gryp jy na jou kamera.
Jacobu 'n 'trotse ma' – 'baba' lyk na Hennie
Deur Nadine Theron 05 Desember 2017 20:58
Hennie en Jacobu Lötter by vriende se troue sowat drie weke nadat hulle self afgehaak het.Foto: Instagram/@hennielotter
Jacobu Lötter met die klein bobbejaantjie waaroor Hennie in die sosiale media gegrap het.Foto: Instagram/@hennielotter
Dit lyk asof Hennie en Jacobu Lötter nog nooit opgehou lag het sedert hulle mekaar ontmoet het nie.
Dié grapjas-paartjie van Boer soek 'n vrou se negende seisoen is vroeg in Oktober getroud en woon deesdae gelukkig saam op Lötter se plaas naby Willowmore in die Oos-Kaap.
Jacobu het nie aanvanklik vir Hennie ingeskryf nie, maar hulle het mekaar op die reünie-episode ontmoet en dadelik oor die weg gekom.
Hennie het hul aanhangers onlangs weer laat giggel toe hy 'n foto op Instagram geplaas het van Jacobu as "trotse ma". In die foto hou sy vrou 'n klein bobbejaantjie vas. "Wonder net wie is die pa!" skerts Hennie in die onderskrif by die foto.
Hennie en Jacobu Lötter is in Oktober getroud nadat hulle mekaar verlede jaar omstreeks dieselfde tyd op die stel van Boer soek 'n vrou se reünie-episode ontmoet het. Foto: Instagram/@lynellepienaarphotography
Hy sê ander mense het die bobbejaantjie gered nadat sy ma weggehardloop het. Jacobu is baie lief vir diere en het dit geniet om dié bobbejaantjie Saterdag vas te hou voordat hy na 'n organisasie in Port Elizabeth geneem is vir rehabilitasie.
Heelwat mense het onder die foto kommentaar gelewer dat Jacobu se "nuwe kind" op Hennie trek. Jacobu se suster, Magdel, het geskryf die kind is "definitief" Hennie s'n. "Daai ogies lyk net soos pa Hennie," het een aanhanger geskryf.
Hennie sê daar is heelwat troeteldiere vir Jacobu op die plaas, onder meer honde, katte, hoenders en makoue.
"Sy hou van 'n stukkie dier," sê hy.
"Dit gaan lekker aan die gang," sê hy oor hoe dit met hulle gaan. Die pasgetroude paartjie fokus tans daarop om alles gereed te kry vir hul padstal, Kapoet, voordat vakansiegangers daarlangs verbykom. "Ons hardloop lekker rond," sê hy.
Hennie het ook onlangs 'n skreeusnaakse video geplaas waarin Jacobu 'n oortuigende weergawe van "Lekker Ou Jan" op 'n kitaar speel en saamsing.
Nie geweet my vrou kan sing of kitaar speel nie- ant Grietjie is verseker hier n rolmodel???? #lekkeroujan #dinsdagdientjie
A post shared by Hennie Lotter (@hennielotter) on Oct 31, 2017 at 11:36am PDT
"Sy sê vir my sy kan nie kitaar speel nie, maar lyk my sy kan nog sing daarby ook," sê Hennie oor die grappige video waarvoor die bekende tant Grietjie van Garies glo die rolmodel was.